《菊山诗》
元代·胡助

世有隐君子，种菊巢空山。心同白云远，身与黄花閒。

朝饥餐落英，采撷露未乾。幽香被三径，晚节当岁寒。

林下非无人，独在柴桑间。风味略相似，穷年以盘桓。

作者简介：元婺州东阳人，字古愚，一字履信。好读书，有文采。举茂才，授建康路儒学录。荐改翰林国史院编修官。后以太常博士致仕卒。有《纯白斋类稿》。